Missatge: Segons un article publicat el 21 de novembre de 2006 en la versió en línia de The Guardian, els dirigents de sis països i la Unió Europea han signat un tractat internacional per a engegar un projecte d'energia de fusió nuclear de 10.300 milions d'euros amb l'objectiu de desenvolupar una font d'energia no contaminant. El reactor es construirà en Cadarache (Provença). Els treballs de construcció començaran enguany, però les instal·lacions d'al voltant de 4,600 milions d'euros no estaran llistes fins a 8 anys després. Si tot discorre segons els plans, els dirigents esperen que una central elèctrica de demostració estiga llesta per al 2040. L'objectiu és impulsar l'energia de fusió, que emula la font d'energia del sol, no produeix emissions de gasos hivernacle i a penes origina residus radioactius. La fusió consisteix en la col·lisió d'àtoms d'hidrogen a una pressió i temperatures extremadament elevades en l'interior del reactor. Quan els àtoms es fusionen en un plasma, alliberen energia, que es pot aprofitar per a generar electricitat. El reactor funcionarà amb un isòtop de l'hidrogen, una font de combustible virtualment il·limitada que es pot extraure de l'aigua. Font (en anglés): The Guardian

Resposta: Si aquesta energia que diuen que amb prou feines genera residus radioactius i que ens la venen com tan ecològica i eficient, es podria donar un cas semblant al de Txernòbil? Només pregunto, no sé gaire sobre aquest tema.